CELEX: 62017CB0632
Language: lv
Date: 2018-11-28 00:00:00
Title: Lieta C-632/17: Tiesas (septītā palāta) 2018. gada 28. novembra rīkojums (Sąd Rejonowy w Siemianowicach Śląskich (Polija) lūgums sniegt prejudiciālu nolēmumu) – Powszechna Kasa Oszczędności (PKO) Bank Polski S.A./Jacek Michalski (Lūgums sniegt prejudiciālu nolēmumu – Tiesas Reglamenta 99. pants – Patērētāju tiesību aizsardzība – Direktīva 93/13/EEK – Negodīgi noteikumi patērētāju līgumos – Direktīva 2008/48/EEK – Maksājuma rīkojuma procedūra, kas ir balstīta uz bankas grāmatvedības dokumentu izrakstu – Tiesai nav iespējams bez patērētāja sūdzības izvērtēt līguma noteikumu iespējamo negodīgumu)

11.2.2019   
            
            
               LV
            
            
               Eiropas Savienības Oficiālais Vēstnesis
            
            
               C 54/2
            
         
      Tiesas (septītā palāta) 2018. gada 28. novembra rīkojums (Sąd Rejonowy w Siemianowicach Śląskich (Polija) lūgums sniegt prejudiciālu nolēmumu) – Powszechna Kasa Oszczędności (PKO) Bank Polski S.A./Jacek Michalski
      
      (Lieta C-632/17) (1)
      
      ((Lūgums sniegt prejudiciālu nolēmumu - Tiesas Reglamenta 99. pants - Patērētāju tiesību aizsardzība - Direktīva 93/13/EEK - Negodīgi noteikumi patērētāju līgumos - Direktīva 2008/48/EEK - Maksājuma rīkojuma procedūra, kas ir balstīta uz bankas grāmatvedības dokumentu izrakstu - Tiesai nav iespējams bez patērētāja sūdzības izvērtēt līguma noteikumu iespējamo negodīgumu))
      (2019/C 54/02)
      Tiesvedības valoda – poļu
      
         Iesniedzējtiesa
      
      
         Sąd Rejonowy w Siemianowicach Śląskich
      
      
         Pamatlietas puses
      
      
         Prasītāja: Powszechna Kasa Oszczędności (PKO) Bank Polski S.A.
      
      
         Atbildētājs: Jacek Michalski
      
      
         Rezolutīvā daļa
      
      Padomes Direktīvas 93/13/EEK (1993. gada 5. aprīlis) par negodīgiem noteikumiem patērētāju līgumos 7. panta 1. punkts, kā arī Eiropas Parlamenta un Padomes Direktīvas 2008/48/EK (2008. gada 23. aprīlis) par patēriņa kredītlīgumiem un ar ko atceļ Direktīvu 87/102/EEK 10. pants ir jāinterpretē tādējādi, ka tiem ir pretrunā tāds valsts tiesiskais regulējums kā pamatlietā aplūkotais, saskaņā ar kuru ir atļauts izdot maksājuma rīkojumu, pamatojoties uz bankas grāmatvedības dokumentu izrakstu, kas kalpo kā pierādījums no patēriņa kredītlīguma izrietošam parādam, ja tiesai, kurā ir iesniegts pieteikums par maksājuma rīkojuma izdošanu, nav pilnvaru pārbaudīt līguma noteikumu iespējamo negodīgumu un pārliecināties par minētā 10. pantā paredzētās informācijas esamību šajā līgumā, jo tiesību celt iebildumus pret šādu rīkojumu izmantošanas noteikumi neļauj nodrošināt tādu tiesību ievērošanu, kādas patērētājs iegūst no šīm direktīvām.
      
         (1)  OV C 104, 19.3.2018.